text: Dyreværns-aktivister henter fire udsultede ponyer
  25 november 2012 kl. 11.02
  Dyreværnsaktivister fra organisationen Nyt Hesteliv har hentet fire udsultede ponyer på en adresse lidt nord for Varde.
  Ponyerne har gået på en ejendom, der i mange var var ubeboet , men som tidligere i år blev lejet ud til en entreprenør, der var gået konkurs på Fyn.
  Ejendommen er meget forsømt og faldefærdig - og dyreværnsfolkene har konstateret at ponyerne var udsultet og i dårlig stand.
  Politi og dyrlæge har været på stedet, men nu har folkene fra Nyt Hesteliv valgt at frikøbe dyrene og få dem fjernet fra ejendomnmen.
  Dyreværnsfolkene leverede foder til dyrene tidligere på ugen.
  Ejendommen gik på tvangsauktion i maj i år, mens lejerne boede der.
  Ifølge TV SYDs oplysninger er lejerne i øjeblikket ved at fraflytte ejendommen.
  Ponyerne anbringes søndag dels i Klovborg hos organisationens såkaldte "livredder" og i Blommenslyst, hvor Nyt Hesteliv holder til, og hvor der i forvejen er opstaldet over 50 heste, som organisationen har været med til at fjerne fra ejerne.
  